โฆษกประจำสำนักนายกรัฐมนตรี ยืนยันรัฐบาลไม่ได้นิ่งนอนใจในการช่วยเหลือคนไทยกลับจากเมืองอู่ฮั่น
โฆษกประจำสำนักนายกรัฐมนตรี ยืนยันรัฐบาลไม่ได้นิ่งนอนใจในการช่วยเหลือคนไทยกลับจากเมืองอู่ฮั่นนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงว่า รัฐบาลได้ดำเนินการควบคุมการแพร่ระบาดของไวรัสโคโรนาอย่างเข้มงวดและต่อเนื่อง ตั้งแต่วันที่ 3 มกราคมจนถึงปัจจุบัน และยกระดับความเข้มข้นขึ้นตามสถานการณ์ เพื่อความปลอดภัยของคนไทย ส่วนการรับคนไทยกลับจากเมืองอู่ฮั่นนั้น ย้ำว่า รัฐบาลมีแผนรับคนไทยกลับพร้อมแล้ว รอเพียงทางการจีนอนุญาตเท่านั้น ซึ่งยืนยันว่ารัฐบาลพยายามอย่างเต็มที่ ไม่เคยนิ่งนอนใจและคาดว่าจะสามารถรับกลับไทยได้ในเร็ววันนี้ อย่างไรก็ตามสาเหตุที่บางประเทศสามารถรับพลเมืองกลับได้แล้วนั้น มาจากปัจจัยที่แตกต่างกันของแต่ละประเทศ พร้อมยืนยัน เป็นห่วงคนไทยทุกคนและล่าสุดยังไม่พบคนไทยในเมืองอู่ฮั่นได้รับเชื้อไวรัสโคโรนา ซึ่งสถานทูตดูแลอย่างดีที่สุดโฆษกประจำสำนักนายกรัฐมนตรี ยืนยันด้วยว่า รัฐบาลไม่เคยปกปิดข้อมูลไวรัสโคโรนาและจะชี้แจงข้อเท็จจริงให้ประชาชนทราบเสมอ เพื่อป้องกันข่าวปลอมและไม่ให้เกิดความเข้าใจคลาดเคลื่อน ขณะเดียวกันย้ำว่านักท่องเที่ยวจีนลดลงแล้ว เหลือเพียง 2 พันคนเท่านั้น และคาดว่าจะไม่มีเพิ่มเติม ส่วนผู้ป่วยในไทยขณะนี้หายแล้ว 8 คน